Ream di Italie

Il Ream di Italie al fo il Stât talian unitari proclamât ai 17 di Març dal 1861. La proclamazion e fo la colme dal moment storic cognossût come Risorziment. Il stât al fo ufizialmentri proclamât daspò de seconde vuere di indipendence taliane (1859), combatude dal Ream di Sardegne cuintri l'Imperi de Austrie, e de spedizion dai Mil (che al puartà ae concuiste dal Ream des Dôs Siciliis). Ae nassite dal stât unitari e vignì daûr la tierce vuere di indipendence taliane (1866) cun la anession dal Stât de Glesie, cun la prese di Rome (20 di Setembar dal 1870). 

Dal 1861 al 1946 la Italie e fo une monarchie costituzionâl cun tant che costituzion il Statût Albertin. Jenfri il 1922 e il 1943 il ream al fo di fat une ditadure totalitarie di suaze fassiste, governade di Benito Mussolini a mieç des Leçs Fassistissimis. 

Daspò de Seconde Vuere Mondiâl, cun la disfate dal fassism e la Vuere di Liberazion, al fo bandît un referendum che puartà ae nassite de Republiche Taliane.